Koben Hofmeyr (16), die jong seun van Louis Trichardt in Limpopo wat sy nekwerwels in ’n rugbywedstryd in Mei beseer het, kon die afgelope naweek van sy rehabilitasiesentrum wegbreek om tuis tyd saam met die sy vriende en sy hond te kan deurbring.
Koben kon ook sy geliefde bokserhond, Rex, vir die eerste keer sedert sy rugbyongeluk sien. Volgens Hofmeyr was Koben bekommerd dat Rex nie gaan onthou wie hy is nie.
“Dit was sy grootste vrees, want hy is baie lief vir Rex. Mense in die rehabilitasiesentrum het vir hom gesê dat ŉ hond sy eienaar baie keer nie herken nie omdat hy in ŉ rolstoel is en nou ŉ ander vorm aanneem,” het Hofmeyr gesê.
“Maar Rex het Koben dadelik herken. Toe hy vir Koben sien het hy sommer op hom gespring. Koben het vir Rex lank gedruk.”
Koben het vir Rex gekry toe hy nog ŉ klein hondjie was. Die hondjie was verwaarloos en die Hofmeyr-gesin het hom toe aangeneem.
“Koben en Rex het ŉ baie goeie verhouding, hulle is baie lief vir mekaar. Vandat Koben in die hospitaal opgeneem is, het Rex na hom gesoek. Hy het nie geweet wat van sy eienaar geword het nie. As ons die hond gesoek het, het hy op Koben se bed gelê en wag vir hom om terug te kom,” het Hofmeyr vertel.
Daar is ook Vrydagaand ŉ groot verrassingspartytjie vir Koben gehou waar al sy vriende, amper sy hele skool, kinders van ander skole, én kinders teen wie hy in sport deelgeneem het, bymekaargekom het om saam met hom sy beterskap te vier.
“Hy kan albei sy hande beweeg en hy kan sy een been self optel. Ons het van die begin af gesê ons kan niks voorspel wat gaan gebeur nie, maar ons kan die Here se krag voel. Dit is wonderlik om te weet daar is ŉ God wat hom help. Ek dink hy gaan ŉ lewende getuie van ŉ groot wonderwerk wees,” het Hofmeyr gesê.
‘n Hond wat baie liefde en aandag kry, sal NOOIT OOIT OOIT sy baas vergeet nie. Twee jaar terug het my broer sy erg-beseerde baba-Rottweiler vir my gegee omdat sy erg deur sy ander honde gebyt is; tot vandag toe nog as hy by ons huis kom, wil daardie hond die piep kry oor haar “baas”.
Op die ouderdom van 21 het ek n C6-C7 ontwrigting gehad en die sport wereld het ook aan my voete gele. Wees geduldig want jou herstelpad gaan baie lank wees, die verbetering waarna jy smag sal moontlik nie die verbetering wees wat jy kry nie maar wees net geduldig en se dankie vir elke dingetjie wat bykom.
Sjoe wat ‘n inspireerende storie. Sterkte aan die jongman en sy gesin. Hoop jy herstel volkome. Sterkstaan in jou geloof.
Ek lees die berig, en is bly en bewoë op dieselfde tyd. Daar is só ‘n spesiale vriendskap tussen die twee, dit gee my hoop vir die toekoms.
Ek hoop en bid regtig dat daar iemand is wat na vore sal kom met inligting wat tot die inhegtenisname van die skuldige sal lei.
Hoop sy word gevang, ek stem hoe kan sy met haar gewete saamleef? Dalk het sy ook nie n lisensie nie. Maar al wat ek weet is sy moet boet vir dit wat sy gedoen het. My innige simpatie met die ouers, dink dis die ergste wat met n ouer kan gebeur om sy kind aan die dood af te staan. Hoop regtig iemand kom na vore wat meer inligting het. Anders moet sy onthou die Here slaap nie. Sy mag dalk nou daarmee weg kom maar nie by ons Vader nie.
Trippie sys laer as slang bollie. Ek wens hulle kry haar en laat sy Kroonstad tronk toe gaan. Ek hoor die vrouens daar soek nou nuwe vleis.
Die HEKS! Die gemene tewererie! Mag sy haar dag kry!! Ek kry die ouers so jammer. Hoe verwerk mens dit? Ai my hart gaan uit na hulle.